section_heading: Priča
paragraph_text: Gay Tony je homoseksualac i vlasnik dvaju najpopularnijih noćnih klubova u gradu: Maisonette 9 i Hercules. U teškoj je financijskoj situaciji, te ima problema s nadležnim službama koje sumnjaju u ilegalne aktivnosti u njegovim klubovima. Duguje novac Roccu Pelosiju i njegovom ujaku Vinceu, mafijašima obitelji Ancelotti, koji su teški homofobi i rasisti. Također, redovito je u depresiji te boluje od ovisnosti o tabletama i kokainu, na koje ga je navukao njegov dečko Evan. Gay Tony neprestano traži potencijalne kupce za svoje klubove, kako bi se izvukao iz financijskih problema. Luis, njegov tjelohranitelj i osobni asistent, dio vremena radi na osiguranju Maisonette 9-a, a ostatak vremena pleše i zavodi djevojke. Njegovi prijatelji Armando i Henrique, članovi bande dilera droge u Luisovoj nekadašnjoj četvrti Northwood, getu gdje je on i sam bio član bande, smatraju ga umišljenim jer im ne želi pomagati u dilanju droge te ga zadirkuju da je homoseksualac. Njegova majka Ariana Lopez, koja je ostala živjeti u Northwoodu, želi da Luis upiše fakultet i nađe pristojan posao kao i njegov brat i sestra, i zamjera mu zbog onog što radi. Zajedno s Tonyjem, Luis pristane na posao s trijadama koji otvaraju noćni klub u kineskoj četvrti (taj posao im je, ironično, našao Rocco Pelosi); kad stignu tamo trijade se pripremaju na sastanak s članovima motociklističke bande The Lost (događaj iz GTA: The Lost and Damned; čak se vidi kako Billy Grey s vođom trijade dogovara da napadnu Johnnyja i ostale članove, što znači da im je on zapravo smjestio). Tony i Luis ne pristanu na posao, te Luis nokautira šefa trijade, koji se spremao da ih ubije; Luis i Tony se jedva izvuku iz zgrade u kineskoj četvrti i zaključe da im suradnja s Roccom donosi samo loše.